Proe’toria: Laat jou sintuie feesvier! - Afrikaanse Musiek Nuus
Proe’toria, die derde van sy soort in Pretoria, sal op 25 Augustus 2018 op die gronde van een van die gewildste kuierplekke in Gauteng, Weiveld, plaasvind!
“Ek was deel van die vorige twee feeste en voel al soos deel van die gesin. Met die ekonomie wat af is, spaar mense waar hulle kan. Hierdie fees is op Pretorianers en ander Gautengers se voorstoep en bied goeie feesaanbiedinge, wat beteken jy kan brandstof en geld spaar deur dit by te woon en jouself geniet,” meen Ampie.
Buiten vir die musiek, sal daar meer as 120 buitelug kos-, wyn-, kuns-, en kunsbierstalletjies, van verskaffers, uitstallers en wynplase regoor die land, wees om van te kies en sal die kinders besig gehou word met ’n opwindende speelpark en ander oulike vermaak, sodat niemand uitgelaat voel nie.
Deur deel te wees van dié spesiale dag, doen jy ook jou deel vir liefdadigheid, omdat van die fondse op die dag geskenk sal word om Caring Daisies te help met die wonderlike werk wat hulle vir minderbevoorregtes doen.
Feeshekke sal om 12:00 op die dag open en die laaste vertoning sal tot 23:00 duur. Kaartjies is teen R180 aanlyn beskikbaar by Tixa. Proe’toria word aangebied in samewerking met Beeld, Star Zoo Factory, EPH Productions, Weiveld en Jacaranda FM.
As kos, wyn, kuier en musiek jou passie is, is hierdie beslis nie iets wat jy moet misloop nie – bring jou vriende en familie saam en maak ’n uitstappie daarvan!
VORIGE Weiveld kry ’n nuwe temalied!
Marcato se liefde vir die natuur in lied vasgevang! VOLGENDE